**Ludwig Hohlwein** (født 27. juli 1874 i Wiesbaden, død 15. september 1949 i Berchtesgaden) var en tysk illustratør, grafisk designer og plakatmaler som fikk stor faglig betydning for reklamekunsten i perioden fra omkring 1910 til 1930-tallet.

Liv og arbeid
-------------

Hohlwein var utdanna arkitekt fra München og arbeida som det fram til 1906, da han begynte å lage plakater og annonser. Hans kunstnerisk mest interessante periode var fra 1912 til 1925. I tillegg til en mengde reklameoppdrag, utforma han propagandaplakater og annet for det nazistiske regimet under Det tredje rike, med idealiserte skikkelser i «heroisk realisme» og en fargesterk akvarellteknikk.

Stilmessig representerer Hohlwein tysk «plakatstil» (på tysk kalt *Sachplakat*) der billeduttrykket er enda mer stilisert enn i den populære jugendstilen. Sammen med Lucian Bernhard, Ernst Deutsch-Dryden, Hans Rudi Erdt (1883-1925, kjent for propagandafilmen *Våre helter fra Somme* som ble vist på kino fra januar 1917) og Julius Klinger regnes han blant de mest betydningsfulle og stilskapende utøverne innenfor «reklamekunst» (*Reklamekunst*) og «bruksgrafikk» (*Gebrauchsgrafik*) i 1900-tallets første årtier. 

Tidsskriftet *Das Plakat* påvirket også norsk reklame i tiden rundt første verdenskrig. *Das Plakat* ble utgitt mellom 1910 og 1921 på initiativ av jøden Hans Sachs (1881-1974) som overlevde andre verdenskrig etter å ha flyktet fra Sachsenhausen konsentrasjonsleir og tatt seg til USA, men fikk aldri se igjen samlingen sin på over 12.000 plakater, i 1938 verdens mest omfattende plakatsamling - ettersom den kom i østtysk eie etter at Joseph Goebbels hadde sikret den i en bunker i Berlin.

Motivene ble ofte tegna på grunnlag av fotografier, men Hohlwein stiliserte dem på en dekorativ og formsikker måte. Han skapte slående grafisk design og illustrasjonskunst ved å avbilde én eller noen få hovedfigurer i enkle, ofte dramatiske komposisjoner. Tegningen var klart definert og fargene sterke, med grafiske flatevirkninger og overdrevne kontraster mellom lys og skygge.

I 1933 meldte han seg inn i NSDAP, som han allerede hadde utført mange arbeider for før maktovertakelsen. I løpet av nasjonalsosialismens tid formet Hohlwein det visuelle utseendet til det tredje riket. Han arbeidet tett med propagandaminister dr. Goebbels.

* «Følg oss», reklameplakat 1926 i tidsriktig formuttrykk for et plakattrykkeri 1926.«Følg oss», reklameplakat 1926 i tidsriktig formuttrykk for et plakattrykkeri 1926.
* Reklameplakat 1926 for det tyske bil- og motorsykkelmerket DKW.Reklameplakat 1926 for det tyske bil- og motorsykkelmerket DKW.
* Propagandaplakat 1934 for luftvernet i Hitler-Tyskland. Plakatstilens stiliserte formtegning, dramatiske komposisjoner og grafiske lys- og skyggevirkninger påvirka illustratører og grafiske designere også i Norge.Propagandaplakat 1934 for luftvernet i Hitler-Tyskland. Plakatstilens stiliserte formtegning, dramatiske komposisjoner og grafiske lys- og skyggevirkninger påvirka illustratører og grafiske designere også i Norge.
* Propagandaplakat 1936 for Den nasjonalsosialistiske tyske studentorganisasjonen i det tredje rike.Propagandaplakat 1936 for Den nasjonalsosialistiske tyske studentorganisasjonen i det tredje rike.

Referanser
----------

1. 1 2   Ancestry, «Ludwig Fritz Karl Emil Heinrich Hohlwein», verkets språk engelsk, besøkt 30. juli 2023[Hentet fra Wikidata]
2. 1 2   «LeMO Biografie», verkets språk tysk, redaktør Deutsches Historisches Museum, besøkt 30. juli 2023[Hentet fra Wikidata]
3. ↑   Archive of Fine Arts, cs.isabart.org, abART person-ID 61344, besøkt 1. april 2021[Hentet fra Wikidata]
4. ↑   Gemeinsame Normdatei, besøkt 13. desember 2014[Hentet fra Wikidata]
5. ↑   Gemeinsame Normdatei, besøkt 31. desember 2014[Hentet fra Wikidata]
6. ↑   LIBRIS, libris.kb.se, utgitt 25. mars 2013, besøkt 24. august 2018[Hentet fra Wikidata]
7. ↑   Museum of Modern Arts online samling, MoMA kunstner-ID 2700, besøkt 4. desember 2019[Hentet fra Wikidata]
8. ↑  Engelskspråklig presentasjon av Ludwig Hohlwein
9. ↑  Månedens kunstverk, oktober 2011, *Westfälisches Landesmuseum*
10. ↑  Egon Låstad: «Sekvensiell reklamekunst», *Empirix*
11. 1 2  Veiteberg, Jorunn (1998). *norske plakaten*. Pax. s. 68. ISBN 8253019335.
12. ↑  Steven Heller: *Graphic Design Magazines: Das Plakat*, 29. november 2004
13. ↑  *When the Nazis stole a Magic Poster*, 24. desember 2013
14. ↑  «Hans Sachs' samling», *Poster romance*
15. ↑  Ciulla, Joanne B. (2008). *Leadership at the Crossroads* **(engelsk)**. ABC-CLIO. ISBN 978-0-275-99760-1.

Eksterne lenker
---------------

* Bildeeksempler på Ludwig Hohlweins plakatkunst på Flickr

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** BIBSYS **·** VIAF **·** GND **·** LCCN **·** ISNI **·** LIBRIS **·** SUDOC **·** ULAN **·** NKC **·** KulturNav **·** Munzinger (iba)
 |